Russere selger rubel og kjøper bit(coin)

Russere ser ut til å vil sitte med alt annet enn rubler i øyeblikket - de bytter inn sparepengene i alt fra hvite- og brunevarer til bitcoin.

GREMMES: Den fallende rubelkursen får mange russere til å huske kollapsen og kaoset under finanskrisen i 1998. Vis mer byoutline Alexander Zemlianichenko

Publisert: Publisert: 17. desember 2014 17:30

Hva gjør man hvis man mister tilliten til banken, sentralbanken og valutaen i landet man bor i?

Jo. Man flytter i alle fall penger ut av den hjemlige banken man tviler på og flytter de inn i en utenlandsk bank man stoler på. Underveis veksler man om pengene fra den fallende hjemlige valutaen til en utenlandsk.

Da russerne tirsdag morgen våknet opp til nyheten om at sentralbanken over natten hadde satt styringsrenten opp med hele 6,5 prosent til 17 prosent, var det mange russere og investorer som gjorde nettopp det.

Les også Russerne merker rubelfallet på lommeboken: - Det begynner å bli surrealistisk

Men en del russere fant et annet sted å sende sine rubler.

Virtuell valutaflukt



CNBC skriver at statistikk fra bicoincharts.com viser at antall bitcoin-transaksjoner med rubler som betalingsmiddel, på tirsdag økte med 250 prosent i forhold til gjennomsnittlig volum per dag.

Dagsomsetningen lå på det høyeste nivået siden desember 2013.

Men noen voldsomme volumer i forhold til ordinære valutatransaksjoner var det ikke.



Russernes bitcoin-kjøp maktet heller ikke å påvirke bitcoin-kursen som for tiden ligger på 322 dollar for én bitcoin.

– Rasjonelt



Seniorøkonom Kyrre Aamdal i DNB Markets ser ikke russernes bitcoin-kjøp som kun et uttrykk for panikk. Han mener det kan være rasjonelt for russere i dagens situasjon.



Dette er bitcoins Bitcoin er en digital «valuta», som i motsetning til konvensjonelle valutaer som kroner eller pund, ikke er utstedt eller regulert av en sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Pengene «utstedes» ved at et dataprogram lager nye bitcoins.

Vis mer vg-expand-down

– Det ene er at det er lettere for en del å handle i bitcoin enn å overføre penger til en valutakonto. Man må kanskje opprette en valutakonto før man får overført pengene, mens bitcoin kan man kjøpe over internett her og nå, sier han.

Bakteppet er at muligheten for at Russland over natten innfører restriksjoner på å flytte penger inn og ut av landet - er høyst til stede.

– I tillegg er det ikke så lett for myndighetene å spore opp bitcoin-plasseringer, som det er å ha oversikt over ordinære valutaplasseringer, legger han til.

– Dessuten er det mye sikrere enn å ha pengene i madrassen hvor de er utsatt for tyveri, for eksempel, avslutter han.

Les også Sjeføkonom: Tre grep som kan motvirke rubelstupet

Kjøper varige forbruksvarer



I tillegg til at russerne flytter penger til andre valutaer kommer det også meldinger fra russiske storbyer om at russere går mann av huse for å kjøpe spesielt varige forbruksvarer som fjernsynsapparater og kjøkkenmaskiner.

FØRE VAR: En mann bærer på en oppvaskmaskin han har kjøpt på et kjøpesenter i St. Petersburg. Vis mer byoutline Dmitry Lovetsky

Dette gjør de for å komme store prisøkninger eller regulær varemangel i forkjøpet.

At russere forbereder seg på et verst tenkelig utfall av krisen er ikke rart.

Da det finansielle systemet raknet i Russland i 1998, opplevde mange russere at bankinnskuddene forsvant da bankene gikk over ende.

Rublene de den gang hadde i madrassene sine ble verdiløse da staten i realiteten gikk konkurs.

Les også Det russiske finansdepartementet varsler valutasalg

Også på Kypros



Ifølge CNBC-artikkelen ble det registrert en tilsvarende interesse for å kjøpe bitcoin fra kyprioter da finanskrisen herjet på det verste på Kypros ved påsketider i 2013.

Da hadde myndighetene på Kypros innført valutarestriksjoner som begrenset kypriotenes mulighet til å føre penger ut av landet.

Aamdal peker på at bitcoin etter hvert er blitt et anerkjent betalingsmiddel på noen flere områder enn tidligere. Særlig kan man bruke bitcoin for å betale for elektroniske tjenester som for eksempel spill, som unge mennesker er brukere av.

Men skal russerne forsøke å få vekslet om sine bitcoin i amerikanske dollar igjen kan det vise seg å bli litt vanskeligere. Da må man nemlig ha en valutakonto i en utenlandsk eller russisk bank.

Les også:

Det russiske finansdepartementet varsler valutasalgDen norske bitcoin-børsen Justcoin legges nedAuksjonerer bort konfiskerte bitcoins for 100 millionerAuksjonerer bort konfiskerte bitcoins for 100 millioner